CELEX: 62018CN0717
Language: bg
Date: 2018-11-15 00:00:00
Title: Дело C-717/18: Преюдициално запитване от Hof van Beroep te Gent (Белгия), постъпило на 15 ноември 2018 г. — Procureur-generaal, друга страна: X

28.1.2019   
            
            
               BG
            
            
               Официален вестник на Европейския съюз
            
            
               C 35/12
            
         
      Преюдициално запитване от Hof van Beroep te Gent (Белгия), постъпило на 15 ноември 2018 г. — Procureur-generaal, друга страна: X
      (Дело C-717/18)
      (2019/C 35/15)
      Език на производството: нидерландски
      
         Запитваща юрисдикция
      
      Hof van Beroep te Gent
      
         Страни в главното производство
      
      
         Жалбоподател: Procureur-generaal
      
         Ответник: X
      
         Преюдициални въпроси
      
      
                  1)
               
               
                  Допуска ли член 2, параграф 2 от Рамковото решение относно европейската заповед за арест (1), както е транспонирано в белгийското право със Закона за европейската заповед за арест, когато проверява дали е налице изискваната от тази разпоредба горна граница на наказанието от най-малко три години, изпълняващата държава членка да вземе предвид действащия към момента на издаването на европейската заповед за арест наказателен закон на издаващата държава членка?
               
            
                  2)
               
               
                  Допуска ли член 2, параграф 2 от Рамковото решение относно европейската заповед за арест, както е транспонирано в белгийското право със Закона за европейската заповед за арест, когато проверява дали е налице предвидената в тази разпоредба горна граница на наказанието от най-малко три години, изпълняващата държава членка да вземе предвид наказателния закон, действащ към момента на издаването на европейската заповед за арест, в който е предвиден завишен размер на наказанието в сравнение с наказателния закон, който е бил в сила в издаващата държава членка към момента на извършването на деянията?
               
            
         (1)  Рамково решение на Съвета от 13 юни 2002 година относно европейската заповед за арест и процедурите за предаване между държавите-членки (ОВ L 190, 2002 г., стр. 1; Специално издание на български език,: глава 19, том 6, стр. 3).